CELEX: 32009R0896
Language: hu
Date: 2009-09-25 00:00:00
Title: A Bizottság 896/2009/EK rendelete ( 2009. szeptember 25. ) a Saccharomyces cerevisiae MUCL 39885 takarmány-adalékanyagként kocák esetében történő új felhasználásának engedélyezéséről (az engedély jogosultja: Prosol S.p.A.) (EGT-vonatkozású szöveg)

29.9.2009   
            
            
               HU
            
            
               Az Európai Unió Hivatalos Lapja
            
            
               L 256/6
            
         
      A BIZOTTSÁG 896/2009/EK RENDELETE
   
   (2009. szeptember 25.)
   a Saccharomyces cerevisiae MUCL 39885 takarmány-adalékanyagként kocák esetében történő új felhasználásának engedélyezéséről (az engedély jogosultja: Prosol S.p.A.)
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásairól.
            
         
               (2)
            
            
               Az 1831/2003/EK rendelet 7. cikkével összhangban kérelmet nyújtottak be az e rendelet mellékletében szereplő készítmény engedélyezésére vonatkozóan. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyag” kategóriába sorolandó Saccharomyces cerevisiae MUCL 39885 mikroorganizmus-készítmény takarmány-adalékanyagaként való új felhasználásának engedélyezésére vonatkozik, amelyet kocák esetében alkalmaznak.
            
         
               (4)
            
            
               A Saccharomyces cerevisiae MUCL 39885 mikroorganizmus-készítmény alkalmazását elválasztott malacok esetében az 1200/2005/EK bizottsági rendelet (2), hízómarhák esetében a 492/2006/EK bizottsági rendelet (3) és tejelő tehenek esetében a 1520/2007/EK bizottsági rendelet (4) engedélyezte határozatlan időre.
            
         
               (5)
            
            
               A kocák esetében történő engedélyezés iránti kérelem alátámasztására új adatokat nyújtottak be. Az Európai Élelmiszerbiztonsági Hatóság (a továbbiakban: a Hatóság) 2009. február 3-i véleményében (5) megállapítja, hogy a Saccharomyces cerevisiae MUCL 39885 a célfaj, a fogyasztók és a tágabb környezet szempontjából biztonságosnak tekinthető. Az említett vélemény szerint a készítmény jelentős kedvező hatást gyakorolhat a szaporulat és az egyes malacok súlyára. A Hatóság úgy véli, hogy a forgalomba hozatalt követően különleges nyomonkövetési követelményekre nincs szükség. Emellett az 1831/2003/EK rendelettel létrehozott közösségi referencialaboratórium által benyújtott, a takarmányban lévő adalékanyag elemzésének módszeréről szóló jelentést is ellenőrizte.
            
         
               (6)
            
            
               Az említett készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyag” kategóriába és a „bélflóra-stabilizálók” funkcionális csoportba tartozó készítmény takarmányadalékként való használata a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2009. szeptember 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 195., 2005.7.27., 6. o.
   
      (3)  HL L 89., 2006.3.28., 6. o.
   
      (4)  HL L 335., 2007.12.20., 17. o.
   
      (5)  The EFSA Journal (2009) 970, 1–9. o.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyagok
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Felső korhatár
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12 %-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyag. Funkcionális csoport: bélflóra-stabilizálók.
                  
               
            
                  4b1710
               
               
                  Prosol S.p.A.
               
               
                  
                     Saccharomyces cerevisiae
                  
                  MUCL 39885
               
               
                  
                               
                           
                           
                              Az adalékanyag összetétele:
                              
                                 Saccharomyces cerevisiae MUCL 39885
                              amely legalább az alábbi mennyiségeket tartalmazza:
                              por és granulált alak: 1 × 109 CFU/g adalékanyag
                           
                        
                               
                           
                           
                              A hatóanyag jellemzése:
                              
                                           
                                       
                                       
                                          
                                             Saccharomyces cerevisiae
                                          
                                       
                                    
                                           
                                       
                                       
                                          MUCL 39885.
                                       
                                    
                        
                               
                           
                           
                              Analitikai módszer (1):
                              
                                           
                                       
                                       
                                          Számlálás: élesztőkivonat-glükóz-klóramfenikol-agart alkalmazó lemezöntéses módszer.
                                       
                                    
                                           
                                       
                                       
                                          Azonosítás: polimeráz láncreakció (PCR) módszer.
                                       
                                    
                        
               
                  Kocák
               
               
                  —
               
               
                  6,4 × 109
                  
               
               
                  —
               
               
                  Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
               
               
                  2019. október 19.
               
            
         (1)  Az analitikai módszerek részletes leírása a közösségi referencialaboratórium honlapján található: http://www.irmm.jrc.be/crl-feed-additives